CELEX: 62005CO0233
Language: et
Date: 2006-06-01 00:00:00
Title: Euroopa Kohtu määrus (kuues koda), 1. juuni 2006. # V.O.F. Dressuurstal Jespers versus Inspecteur van de Belastingdienst/Zuidwest/kantoor Breda van de rijksbelastingdienst. # Eelotsusetaotlus: Gerechtshof 's-Hertogenbosch - Madalmaad. # Kuues käibemaksudirektiiv - Tellija materjalist valmistamine - Mõiste "valmistatud asi" -Dresseeritav ja väljaõpetatav hobune - Maksu sissenõutavaks muutumine. # Kohtuasi C-233/05.

Euroopa Kohtu (kuues koda) 1. juuni 2006. aasta määrus kohtuasjas – V.O.F. Dressuurstal Jespers 
      (kohtuasi C-233/05)
      Kuues käibemaksudirektiiv – Kliendi materjalist valmistamine – Mõiste „valmistatud asi” – Dresseeritav ja väljaõpetatav hobune – Maksu sissenõutavus
      1.                     Maksusätted – Õigusaktide ühtlustamine – Käibemaks – Ühine käibemaksusüsteem – Kauba tarnimine – Kliendi materjalist valmistamine
            (Nõukogu direktiiv 77/388, artikli 5 lõike 5 punkt a) (vt punktid 31–33, resolutiivosa punkt 1)
      2.                     Maksusätted – Õigusaktide ühtlustamine – Käibemaks – Ühine käibemaksusüsteem – Maksustatav teokoosseis ja maksu sissenõutavus
            (Nõukogu direktiiv 77/388, artikli 10 lõige 2) (vt punktid 36–38, resolutiivosa punkt 2)
      Ese 
      
         Eelotsusetaotlus – Gerechtshof te ’s-Hertogenbosch – Nõukogu 17. mai 1977. aasta kuuenda direktiivi 77/388/EMÜ kumuleeruvate
                  käibemaksudega seotud liikmesriikide õigusaktide ühtlustamise kohta – ühine käibemaksusüsteem: ühtne maksubaas (EÜT L 145,
                  lk 1; ELT eriväljaanne 09/01, lk 23) artikli 5 lõike 7 punkti a tõlgendamine – Teatud kindlal eesmärgil dresseeritav ja väljaõpetatav
                  noor hobune – Ratsahobuse väljaõppe saanud hobune, kes on teatud dressuuri ja väljaõppe tulemusena võimeline osalema kõrgema
                  taseme võistlustel – Mõlemal juhul: uue kauba valmistamine? – Hobuse omadustes toimunud objektiivselt mõõdetava muutuse ja
                  eesmärgi saavutamise tähtsus – Maksu maksmine teatud ajavahemike järel regulaarselt esitatud deklaratsioonide kohaselt
               
            Resolutiivosa 
      
         
                   
               
               
                  
               
               
                  Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise
                     kohta – ühine käibemaksusüsteem: ühtne maksubaas, muudetud nõukogu 22. detsembri 1994. aasta direktiiviga 94/76/EÜ, kehtestades
                     seoses 1. jaanuaril 1995 toimuva Euroopa Liidu laienemisega käibemaksu käsitlevad üleminekumeetmed, artikli 5 lõike 5 punkti a
                     tuleb tõlgendada selliselt, et hobuse puhul, keda õpetatakse välja eesmärgiga kasutada teda ratsahobusena või dresseeritakse
                     võistlustel osalemiseks, ei ole tegemist kliendi materjalist valmistamisega ning sellist hobust ei saa nimetatud asjaoludel
                     käsitleda valmistatud asjana.
                  
               
            
         
                   
               
               
                  
               
               
                  Hobuste dresseerimise ja väljaõpetamise teenuse osutamise eest perioodiliselt tasutud summadelt makstav käibemaks muutub sissenõutavaks
                     kuuenda direktiivi artikli 10 lõikes 2 sätestatud tingimustel.